AlexejDobrolubov/national_council_slovak_2010 huggingface dataset:
6. schôdza NR SR - 10.deň - B. popoludní
Dátum: 2023-12-21
Poslanec: Sedlák, Justín (SMER - SD)
Druh vystúpenia: Vystúpenie v rozprave

98. Vážený pán predsedajúci, vážení páni ministri, vážení členovia parlamentu, dovoľte mi, aby som prečítal spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 213 Z. z. o odplatách a o poskytovaní príspevku v civilnom letectve a o zmene a doplnení niektorých zákonov v znení neskorších predpisov, tlač 56, v druhom čítaní. Národná rada Slovenskej republiky uznesením č. 58 zo 7. decembra 2023 pridelila predmetný návrh zákona na prerokovanie týmto výborom: ústavnoprávnemu výboru, výboru pre financie a rozpočet, výboru pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky a poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanoviská k predmetnému návrhu. Návrh zákona odporučili Národnej rady Slovenskej republiky schváliť – ústavný výbor uznesením č. 16 zo 7. decembra 2023, výbor pre hospodárske záležitosti uznesením č. 6 z 8. decembra 2023. Výbor pre financie a rozpočet o návrhu nerokoval, pretože bol, nebol uznášaniaschopný. Z uznesení výborov uvedených pod bodom č. III v tejto správy vyplýva 8 pozmeňujúcich a doplňujúcich návrhov. Gestorský výbor odporúča hlasovať o bodoch 1 až 8 spoločne a s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených a ich uzneseniach uvedených pod bodom č. III tejto správy a v stanoviskách poslancov gestorského výboru vyjadrenými v rozprave k tomuto návrhu zákona odporúča Národnej rade Slovenskej republiky vládny návrh zákona schváliť. Spoločná správa výborov o výsledku prerokovania návrhu zákona v druhom čítaní bola schválená uznesením výboru pre hospodárske záležitosti s č. 12 z 8. decembra 2023. Týmto uznesením ma výbor zároveň poveril predložiť návrh v zmysle príslušných ustanovení prerokovacieho, rokovacieho poriadku Národnej rady Slovenskej republiky. Pán predsedajúci, prosím, otvorte, prosím, rozpravu.
6. schôdza NR SR - 1.deň - B. popoludní
Dátum: 2023-12-06
Poslanec: Sedlák, Justín (SMER - SD)
Druh vystúpenia: Vystúpenie v rozprave

159. Vážený pán predsedajúci, vážený pán minister, vážené poslankyne, vážení poslanci, dovoľte mi, aby som prečítal skrátené legislatívne konanie. Predseda Národnej rady Slovenskej republiky rozhodnutím č. 44 z 21. novembra 2023 pridelil výboru pre hospodárske záležitosti návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 213/2019 Z. z. o odpadoch, odplatách a o poskytovaní príspevku v civilnom letectve, o zmene a doplnení niektorých zákonov v znení neskorších predpisov, tlač č. 55, s tým, že o výsledku prerokovania uvedeného návrhu vlády bude informovať Národnú radu Slovenskej republiky. Výbor pre hospodárske záležitosti prerokoval návrh vlády na skrátené legislatívne konanie na svojej 3. schôdzi dňa 6. decembra 2023. Uznesením č. 4 odporučil Národnej rade Slovenskej republiky tento návrh schváliť s tým, že prvé, druhé a tretie čítanie sa uskutočnia na 6. schôdzi Národnej rady Slovenskej republiky. Vážený pán predsedajúci, prosím, otvoriť rozpravu.
22. schôdza NR SR - 9.deň - B. popoludni
Dátum: 2024-11-05
Poslanec: Slyško, Peter (HLAS - SD)
Druh vystúpenia: Vystúpenie v rozprave

169. Vážené pani poslankyne, vážení páni poslanci, vážení prítomní, v súlade so zákonom 73 ods. zákona 1 o rokovacom poriadku som bol určený Výborom Národnej rady pre zdravotníctvo za spravodajcu k navrhnutému... k uvedenému návrhu zákona, tlač 575. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vyplývajúc z opatrení, ktoré pre mňa ako spravodajcu vyplývajú z § 73 ods. zákona o rokovacom poriadku, odporúčam, aby Národná rada po všeobecnej rozprave sa uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby Národná rada... aby, pardon, za... navrhovaný zákon prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo a s tým, že uvedené výbory predmetný návrh zákona prerokujú ihneď. Prosím, otvorte rozpravu.
15. schôdza NR SR - 1.deň - B. popoludní
Dátum: 2024-06-11
Poslanec: Slyško, Peter (HLAS - SD)
Druh vystúpenia: Vystúpenie v rozprave

209. Vážení páni poslanci, vážení prítomní, v súlade s § 73 ods. 1 zákona o rokovacom poriadku som bol určený gestorským Výborom Národnej rady pre zdravotníctvo za spravodajcu k navrhovanému uvedenému zákonu, tlač 311. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Návrh zákona obsahuje stanovisko Ministerstva financií Slovenskej republiky a Ministerstva hospodárstva Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré na mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave sa uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby výbory prerokovali predmetný návrh zákona v druhom čítaní do 6. septembra 2024 a v gestorskom výbore do 9. septembra 2024. Pán predseda, pán predsedajúci, otvorte, prosím, rozpravu.
13. schôdza NR SR - 1.deň - B. popoludní
Dátum: 2024-05-09
Poslanec: Slyško, Peter (HLAS - SD)
Druh vystúpenia: Vystúpenie s faktickou poznámkou

24. Pán kolega aj kolegovia z opozície, pred malou chvíľou sme si vypočuli pána ministra Rašiho, kde ako lekár odborník doslova bod po bode rozobral váš návrh a poukázal na to, ako ste schopní sa snažiť odvolávať pani ministerku a viniť ju doslovne z vašich chýb, chýb predošlej vlády, ktorej súčasťou ste bol aj vy, pán kolega. No a pri všetkej úcte, ak tu hovoríme o, ako ste to nazvali? Makalo sa pri manažovaní pandémie. Ja nepochybujem o tom, že množstvo zdravotníkov, zdravotných sestier, lekárov a samotná samospráva naozaj robili, čo mohli, no neviem, či tým makaním vtedajšej vlády máte na mysli očkovaciu lotériu, plošné očkovanie, alebo tie povestné MOM-ky, lebo všetky tie atómovky, no verím, že toto politické divadlo naozaj ľudia sledujú a vidia. Ďakujem.
12. schôdza NR SR - 10. deň - A. dopoludnia
Dátum: 2024-05-02
Poslanec: Slyško, Peter (HLAS - SD)
Druh vystúpenia: Vystúpenie s faktickou poznámkou

52. Ďakujem, pán predsedajúci. Vážení kolegovia, kolegyne, vypočuli sme si viacerých vás, kolegovia z opozície, a vlastne vy s tým zákonom s veľa vecami súhlasíte. Samozrejme, je potreba, aby ste aj niečo ako opozícia skritizovali a povedali, no ale nedá mi nepovedať, či už vy, pán Stachura, alebo pán Oskar Dvořák alebo kolegovia zo SaS, veď posledné tri a pol roka ste manažovali ten rezort a videli sme, ako to celé dopadlo. A ja som si to tu aj poznačil, pán Stachura, ako ste to, ako ste to povedali: "do psej matere". No takto to dopadlo a teraz, samozrejme, nie všetky tie veci sú jednoduché, ale jednoducho naprávame to, čo sa tu zanechalo. Takže treba si aj o tom otvorene povedať. Ďakujem.
12. schôdza NR SR - 10. deň - A. dopoludnia
Dátum: 2024-05-02
Poslanec: Slyško, Peter (HLAS - SD)
Druh vystúpenia: Vystúpenie v rozprave

40. Vážené pani poslankyne, vážení páni poslanci, vážení prítomní, v súlade s § 73 ods. 1 zákona o rokovacom poriadku som bol určený Výborom Národnej rady pre zdravotníctvo za spravodajcu k návrhu uvedeného zákona, tlač 275. Návrh zákona spĺňa z formálnoprávnej stránky náležitosti uvedené v rokovacom a legislatívnom poriadku a legislatívnych pravidlách tvorby zákonov. Zo znenia uvedeného zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú, o rokovacom poriadku, odporúčam, aby Národná rada po všeobecnej rozprave sa uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo s tým, že uvedené výbory predmetný návrh zákona prerokujú ihneď. Pán predsedajúci, prosím, otvorte rozpravu.
12. schôdza NR SR - 8.deň - A. dopoludnia
Dátum: 2024-04-26
Poslanec: Slyško, Peter (HLAS - SD)
Druh vystúpenia: Vystúpenie s faktickou poznámkou

61. Ďakujem, pán predsedajúci. Pán kolega Oskar Dvořák, ja plne rozumiem, len nerozumiem jednému, že útočíme tu, teda útočíte tu na pani ministerku, ako tu nie je. Ona tu včera celý deň bola, bohužiaľ, ten zákon nejako neprešiel poradím, ale taktiež bola aj na výbore, kde to celé odkomunikovala. Vy ste asi nemali čas sa tam zúčastniť, tak potom asi ste nemali všetky informácie, ale nemyslím si, že pani ministerka by sa nejako vyhýbala. Dnes má asi nejaké pracovné povinnosti. No ale objektívne si treba povedať, naozaj včera tu celý deň bola, bol priestor komunikovať, takže nevidím to až tak, ako to vy prezentujete. Ďakujem.
12. schôdza NR SR - 7.deň - B. popoludní
Dátum: 2024-04-25
Poslanec: Slyško, Peter (HLAS - SD)
Druh vystúpenia: Vystúpenie s faktickou poznámkou

94. Roman, ďakujem, ja som, ja som úprimne rád, že si zvolil možno takú tú ľudskú formu, ktorá ti je možno vyčítaná, alebo tak, ale musíme si otvorene povedať, sme tu viacerí z regiónov, sme tu viacerí z miest a ja pevne verím, že všetci sa zhodneme ale na ja jednom, že s tým medveďom je to naozaj reálny problém, ktorý tu zažívame na celom Slovensku. Samozrejme, viac v regiónoch, preto sa nás to možno viac dotýka, a sme na to takí priamejší. Ale naozaj by sme mali k tomu pristúpiť odborne a verím, že práve týmto zákonom dokážeme vyriešiť túto situáciu, pretože snáď nechceme všetci čakať iba na nejakú tragédiu, a potom budeme zrazu všetci vidieť, áno, poďme niečo prijať. Tak ja som vďačný za tento zákon a pevne verím, že to posunieme. Ďakujem.
9. schôdza NR SR - 7. deň - A. dopoludnia
Dátum: 2024-02-09
Poslanec: Slyško, Peter (HLAS - SD)
Druh vystúpenia: Vystúpenie v rozprave

141. Ďakujem pekne. Vážený pán minister, vážený pán predsedajúci, vážené pani poslankyne, páni poslanci, ako spoločný spravodajca výboru predkladám spoločnú správu o výsledku prerokovania vládneho návrhu zákona, ktorým sa mení a dopĺňa zákon číslo 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov v znení neskorších predpisov, tlač 22, vo výboroch Národnej rady Slovenskej republiky. Návrh zákona prerokovali určené výbory: ústavnoprávny výbor, výbor pre hospodárske záležitosti a výbor pre zdravotníctvo. Ústavnoprávny výbor, výbor pre hospodárske záležitosti a výbor pre zdravotníctvo vyslovili súhlas s návrhom zákona a odporučili Národnej rade Slovenskej republiky návrh zákona schváliť s pozmeňujúcimi návrhmi, ktoré sú uvedené v bode, pardon, v štvrtej časti spoločnej správy. Gestorský výbor nedodal žiadne stanoviská poslancov, ktorí nie sú členmi výborov, ktorým bol návrh zákona pridelený. Gestorský výbor na základe stanovísk výborov k vládnemu návrhu zákona, tlač 22, vyjadrených v uzneseniach uvedených pod bodom III tejto správy a v stanovisku gestorského výboru odporúča Národnej rade Slovenskej republiky zákon číslo, tlač č. 22 schváliť s pozmeňujúcimi návrhmi. Spoločná správa obsahuje päť pozmeňujúcich návrhov. Gestorský výbor odporučil hlasovať o bodoch 1 až 4 spoločne s návrhom gestorského výboru schváliť, o bode 5 osobitne s návrhom gestorského výboru neschváliť. Spoločná správa výborov bola schválená uznesením č. 20 z 31. januára 2024, kde ma výbor poveril za spoločného spravodajcu k predloženému návrhu zákona a Karola Janasa za náhradníka k predmetnému návrhu zákona v prípade mojej neúčasti. Pán predsedajúci, skončil som. Prosím, otvorte rozpravu.
35. schôdza NR SR - 12.deň - A. dopoludnia
Dátum: 2025-06-13
Poslanec: Stachura, Peter (KDH)
Druh vystúpenia: Vystúpenie

68. Ďakujem, pán predsedajúci. Vážené kolegyne, kolegovia, dovoľte mi uviesť tento návrh uznesenia za skupinu poslancov, ako už bolo povedané, a dovoľte mi predniesť pár slov a potom do rozpravy sa hlásim ako prvý. Návrh uznesenia Národnej rady Slovenskej republiky ku hore citovanej iniciatíve občanov s názvom My Voice, My Choice navrhujeme uznesenie v tejto forme. Národná rada Slovenskej republiky: A. Zásadne odmieta Európsku iniciatívu občanov s názvom "My Voice, My Choice: For Safe And Accessible Abortion" na základe žiadosti o registráciu registrované ako vykonávacie rozhodnutie Komisie (EÚ) 2024/1158 z 10. apríla 2024 podľa nariadenia Európskeho parlamentu a Rady (EÚ) 2019/788, ktorá žiada Európsku komisiu o zavedenie mechanizmu finančnej podpory pre členské štáty poskytujúce interrupcie osobám z iných členských krajín, pretože: ide o neprijateľné zasahovanie do výlučných právomocí členských štátov v oblasti zdravotnej politiky a kultúrno-etických otázok. Rovnako návrh iniciatívy obchádza a zneužíva právomoci Európskej únie, ktoré podľa článku 168 ods. 7 Zmluvy o fungovaní Európskej únie explicitne ponechávajú zdravotnú politiku na členských štátoch Európskej únie. Po ďalšie, podpora tzv. „potratovej turistiky“ prostredníctvom európskych financií predstavuje porušenie princípu subsidiarity a proporcionality a rovnako takýto návrh ide proti základnému princípu ochrany ľudského života, ktorý je zakotvený v čl. 15 ods. 1 Ústavy Slovenskej republiky, ako aj v ďalších medzinárodných dokumentoch o ľudských právach. B. Pripomína, že Národná rada Slovenskej republiky dňa 30. januára 2002 prijala Deklaráciu o zvrchovanosti členských štátov EÚ v kultúrno-etických otázkach, podľa ktorej majú členské štáty výlučné právo rozhodovať o ochrane života, rodine, manželstve, vzdelávaní a zdravotnej starostlivosti. C. Žiada Európsku komisiu, aby zastavila ďalšie legislatívne kroky súvisiace s touto iniciatívou ako protiústavné, protiprávne a politicky nelegitímne, keďže podkopávajú dôveru v právny štát, narúšajú suverenitu členských štátov v citlivých oblastiach a sú v rozpore s viacerými ustanoveniami: so zásadou prenesenia právomocí a subsidiarity, s čl. 168 ods. 7 Zmluvy o fungovaní EÚ, s čl. 2 Zmluvy o Európskej únii, s čl. 15 ods. 1 Ústavy Slovenskej republiky, s Dohovorom OSN o právach dieťaťa, s judikatúrou Súdneho dvora Európskej únie. D. Vyzýva vládu Slovenskej republiky, aby pri rokovaniach v rámci inštitúcií Európskej únie odmietla akékoľvek návrhy vychádzajúce z iniciatívy „Môj hlas, moja voľba“, obhajovala právo Slovenskej republiky rozhodovať v otázkach interrupcie výlučne v súlade s vlastným právnym poriadkom, po tretie prijala legislatívne opatrenia chrániace suverenitu Slovenskej republiky v oblasti ochrany ľudského života. E. Žiada predsedu Národnej rady Slovenskej republiky, aby o tomto uznesení informoval predsedníčku Európskej komisie, predsedníčku Európskeho parlamentu, predsedu Európskej rady, ako aj Stále zastúpenie Slovenskej republiky pri EÚ a Zastúpenie Európskej komisie na Slovensku. Ďakujem pekne.
35. schôdza NR SR - 12.deň - A. dopoludnia
Dátum: 2025-06-13
Poslanec: Stachura, Peter (KDH)
Druh vystúpenia: Vystúpenie s faktickou poznámkou

12. Jozef, ďakujem za tvoj príspevok. Načrtol si veľmi dôležitú tému rodiny, o nej sa tu až tak veľmi nehovorí, hoci je to naozaj základná bunka, kde sa vychovávajú deti a ktorá je strašne dôležitá, a možno mnohé problémy, ktoré tuná načrtol aj pán komisár, vychádzajú práve z krízy rodín, ktorú prežívame v našej spoločnosti. Ja by som chcel len pripomenúť, že napríklad vznikla aj zdravotná komisia prvýkrát v rámci, v Európskom parlamente a oni majú tri priority, ktorým sa chcú venovať. Jedna je lieková politika, druhá je závislosť, digitálna závislosť detí a mladistvých a tretia je prevencia. Čo sa týka tej digitálnej závislosti a rovnako aj prevencie, tu je jednoznačne problém v rodinách. Ja len zacitujem veci, že 96 % 15-ročných používa sociálne médiá denne a tretina z nich viac ako tri hodiny. To sú obrovské čísla. A sú dôkazy, sú obrovské, veľké metaanalýzy, ktoré hovoria o tom, že rapídne rastie depresia, strach, zhoršenie riešenia problémov, akademické zhoršenie, sebapoznanie a sebarealizácia detí, mladé, dospievajúce dievčatá sú extrémne ohrozené v tomto stave. S týmto musíme určite niečo robiť. Ja som rád, že ste to spomínali aj vo vašej správe, aj Jozef Hajko to spomínal. Je to veľký problém a ja by som rád počul aj možno ďalšie riešenia okrem toho, že sme dokázali nejako zakázať tie mobily na prvom stupni, čo ďalej, čo by sme ešte vedeli v tejto oblasti urobiť. A rovnako by som chcel ešte raz zdôrazniť aj tú prevenciu, pretože prevencia je tiež široký pojem. To neznamená chodiť len na preventívne prehliadky každý rok alebo každé dva, oveľa podstatnejšie je zdravý životný štýl a zdravý životný štýl začína v rodinách. Opäť, ako motivujeme deti od umývania zubov cez zdravé stravovanie, cez pohyb a tak ďalej. Takže rodina, rodina, rodina.
35. schôdza NR SR - 10.deň - B. popoludní
Dátum: 2025-06-11
Poslanec: Stachura, Peter (KDH)
Druh vystúpenia: Vystúpenie s faktickou poznámkou

Pokúsim sa byť neosobný a skúsime ešte raz apelovať aj na pána Kotlára. Keď nerešpektuje naozaj fakty a tých, tie, tie vysoko hodnoverné, hodnoverné vedecké dôkazy, že mRNA vakcíny sú bezpečné, tak skúsim ešte takou osobnou skúsenosťou ešte raz to, čo aj spomenul, čo spomenul Fero Majerský ohľadom toho covidu, keď tvrdíme, že tie vakcíny boli zlé alebo máme obavu, že sme tu na nejakým spôsobom poškodili našu spoločnosť, tak ja sa vrátim k tej skúsenosti, že v druhej vlne mali sme len niekoľko stoviek, potom niekoľko tisíc nakazených a už sme mali regionálne obrovské problémy a možno si pamätáte aj tie mraziace boxy, lebo sme nevedeli, kde dávať mŕtve telá z intenzívok a vtedy ešte nebolo očkovanie dostupné. V tretej vlne už tých nakazených nebolo, že v stovkách a v tisíckach, ale v desaťtisíckach, desaťtisíckach, ale vďaka a našťastie sme tu už mali vakcíny a vďaka týmto vakcínam sa podarilo zredukovať vlastne, pretože tie úmrtia by boli, boli oveľa vyššie. Ja neviem, či, či tento príklad stačí, ale ja som presvedčený a všetci, ktorí, ktorí sme boli rôznym spôsobom zainteresovaní v tej pandémii, tak nám sa to veľmi ťažko počúva. Veľmi ťažko počúva ako sa degraduje veda, pravda, fakty, ako sa to prekrúca, ako sa fakty menia na určité názory, ilúzie, predstavy, mikroskopické obrazy. Ideme veľmi nebezpečným smerom a mňa to mrzí, pretože tak ako tu bolo spomenuté, je to veľmi vážna téma. Spochybňujeme očkovanie, nielen u covidu, ale aj v iných oblastiach a to je veľmi zlé.
35. schôdza NR SR - 10.deň - B. popoludní
Dátum: 2025-06-11
Poslanec: Stachura, Peter (KDH)
Druh vystúpenia: Vystúpenie s faktickou poznámkou

Už len krátko, myslím že bolo všetko povedané. Tie preskripčné obmedzenia, vrátime sa teda k tomu, k tej problematike ešte na záver. Ešte raz zopakujem, že náš návrh je, aby lieky do 20 eur balenie boli preplácané zdravotnou poisťovňou, ak ich predpíše akýkoľvek lekár špecialista. A raz ďakujem za diskusiu, ktorá prebehla. Uvidím, čo ešte teda Marek Krajčí chce k tejto problematike niečo povedať, takže nebudem ďalej držiavať.
35. schôdza NR SR - 10.deň - A. dopoludnia
Dátum: 2025-06-11
Poslanec: Stachura, Peter (KDH)
Druh vystúpenia: Vystúpenie

Pán predseda, kolegyne, kolegovia, dovoľte mi predložiť tretí návrh zákona, ktorým chceme zmeniť zákon č. 363 a spolu s kolegom Majerským chceme upraviť preskripčné obmedzenia, ktoré sú definované v zákone. Chceme ich upraviť tak, aby do sumy 20 eur za balenie lieku, tieto preskripčné obmedzenia boli zrušené, komplet. A bližšie vysvetlím v rozprave, kde sa hlásim ako prvý. Ďakujem.
35. schôdza NR SR - 10.deň - A. dopoludnia
Dátum: 2025-06-11
Poslanec: Stachura, Peter (KDH)
Druh vystúpenia: Vystúpenie s faktickou poznámkou

Ďakujem pekne kolegom. Tak dúfam, že musíme nájsť nejaký iný názov k tomu, aby to nebolo že Saskárske Kilečko, KDH musí byť tiež invenčné a niečo nájsť, aby sme si mohli tieto naše návrhy tam pekne vkladať a možnože teda po voľbách bude iná spolupráca a že budeme presadzovať tieto veci spoločne. V čo pevne dúfam. A ďakujem pekne. Povedali ste tu presne tie veci, ktoré som ja spomenul aj v rozprave. Fero ešte raz, že je to bežné aj v Českej republike napríklad, že nemusíme ďaleko pozerať tuná za hranicu a tam je to normálne, že od 15 rokov môžu sa venovať aj dospievajúcim. Rodinný lekár, áno, to je taký koncept, asi to naši pediatri nebudú radi počuť. Mimochodom chcem kolegom povedať, že asi viete, že najlukratívnejšie momentálne je byť pediatrom na Slovensku ambulantným. Oni majú naozaj veľmi dobré, teda aby som neurazil niektorých, kde majú možno málo poistencov alebo málo ľudí, ale tí, ktorí sú aspoň tuná okolo Bratislavy, tak je to veľmi lukratívne mať teraz ambulanciu pediatrickú. Treba sa naozaj zamyslieť, že či to striktné delenie je udržateľné dlhodobo. Mám pocit, že asi nie a tuná vidíme, že potrebujeme riešenia veľmi rýchlo. Toto je jedno z nich. Takže ešte raz veľmi pekne ďakujem za komentáre.
35. schôdza NR SR - 10.deň - A. dopoludnia
Dátum: 2025-06-11
Poslanec: Stachura, Peter (KDH)
Druh vystúpenia: Vystúpenie

Vážený pán predsedajúci, kolegyne, kolegovia, je tu ďalší náš zákon, ktorý predkladáme, ktorým chceme zmeniť zákon č. 577/2004 Z. z. o rozsahu zdravotnej starostlivosti a v tomto návrhu zákona hovoríme o tom, že na základe verejného zdravotného poistenia sa uhrádza zdravotná starostlivosť poskytnu... ===== Vážený pán predsedajúci, kolegyne, kolegovia, je tu ďalší náš zákon, ktorý predkladáme, ktorým chceme zmeniť zákon číslo 577/2004 o rozsahu zdravotnej starostlivosti a v tomto návrhu zákona hovoríme o tom, že na základe verejného zdravotného poistenia sa uhrádza zdravotná starostlivosť poskytnutá pacientovi od veku 15 rokov aj lekárovi špecialistovi pre dospelých vo všetkých špecializáciách v ambulantnej zdravotnej starostlivosti. Bližšie odôvodnenie by som rád zdôvodnil v rozprave, do ktorej sa hlásim ako prvý. Ďakujem.